Love (album)

Love er et Grammy Award-vinnende soundtrack og samlealbum med musikk opprinnelig spilt inn av The Beatles, og gitt ut i november 2006. Albumet inneholder musikk samlet og mikset på nytt for underholdningsselskapet Cirque du Soleil for showet med samme navn. Albumet ble produsert av George Martin og hans sønn Giles Martin, som uttalte at «Hva folk vil høre på albumet er en ny erfaring, en måte å gjenoppleve hele det musikalske livsløpet til Beatles i et meget kondensert periode».


== Utgivelseshistorie ==
George Martin og sønnen Giles begynte å jobbe med Love etter å ha fått tillatelse fra Paul McCartney, Ringo Starr, Yoko Ono, og Olivia Harrison (de to siste representerer henholdsvis avdøde John Lennon og George Harrison). I en diskusjon om prosjektet fortalte Giles Martin at elementer fra hele Beatles-katalogen kom til å bli benyttet, «de opprinnelige fire sporene, åtte spor og to spor og benytte denne paletten av lyder og musikk for å skape en lydseng». George Martin lovte også en premie til den som kunne knekke den hemmelige koden på albumet.Giles Martin sa i et intervju at han var redd de ikke ville få grønt lys til prosjektet, slik at han begynte med å lage digitale backups av de originale flersporsinnspillingene bare for å komme i gang med prosjektet. Han sa også at han og hans far mikset mer musikk enn det som til slutt ble utgitt, blant annet «She's Leaving Home» og en versjon av «Girl» som han var spesielt glad i.McCartney og Starr, de to gjenlevende medlemmene av The Beatles, ga positiv respons til «Love»-prosjektet. McCartney uttalte at «Dette albumet plasserer The Beatles sammen igjen, fordi plutselig er John og George der med meg og Ringo». Starr fortalte at «virkelig stort for meg og jeg har hørt ting som jeg har glemt at vi spilte inn»Albumet ble først spilt offentlig på Virgin Radios The Geoff Show. Virgin Radios DJ Geoff Lloyd, en selverklært fan av The Beatles, valgte å spille hele albumet uforstyrret for å la yngre fans få oppleve en albumpremiere.Love ble nummer 3 på UK Albums Chart i løpet av den første uken, rett etter Westlifes The Love Album og Oasis' samlealbum Stop the Clocks. It was also successful in the United States, debuting at #4 in the Billboard 200, where it was certified Platinum in late 2006.På den 50. årlige Grammy-prisutdelingen den 10. februar 2008 vant albumet Grammyer i to kategorier – «Beste samle- og soundtrack-album» og «Beste surround-lyd-album».


== Utgivelsesdetaljer ==
Albumet ble utgitt i tre versjoner — en standard CD-versjon, en to-disk CD og DVD-Audio-pakke og en to-disk vinylpakke. DVD-Audio-disken inneholder en 5.1-kanals surround-lyd miks (96 kHz 24-bit Meridian Lossless Packing), nedmiksbar til 2-kanals. For baklengs kompitabilitet inneholder den også separate kun-lyd DVD-Video med 2-kanals stereo (48 kHz 16-bit PCM) og 5.1-kanals surround (448 kbit/s Dolby Digital og 754 kbit/s Digital Theater System).


== Sporliste ==
DVD-en har lengre versjoner av «Revolution» og «Back in the USSR», noe som øker den totale albumtid med nesten to minutter. Sporlisten på DVD og CD-er som følgende:
Alle sanger skrevet av John Lennon og Paul McCartney, unntatt hvor merket (se også: Lennon/McCartney).

«Because» – 2:44
«Get Back» – 2:05
«Glass Onion» – 1:20
«Eleanor Rigby» «Julia» (overgang) – 3:05
«I Am the Walrus» – 4:28
«I Want to Hold Your Hand» – 1:26
«Drive My Car / The Word / What You're Doing» – 1:54
«Gnik Nus» – 0:55
«Something» (Harrison)«Blue Jay Way» (Harrison) (overgang) – 3:29
«Being for the Benefit of Mr. Kite! / I Want You (She's So Heavy) / Helter Skelter» – 3:22
«Help!» – 2:18
«Blackbird / Yesterday» – 2:31
«Strawberry Fields Forever» – 4:31
«Within You Without You / Tomorrow Never Knows» (Harrison, Lennon/McCartney) – 3:07
«Lucy in the Sky with Diamonds» – 4:10
«Octopus's Garden» (Starkey) – 3:18
«Lady Madonna» – 2:56
«Here Comes the Sun» (Harrison)"The Inner Light» (overgang) (Harrison) – 4:18
«Come Together / Dear Prudence»"Cry Baby Cry» (overgang) – 4:45
«Revolution» – 2:14 (CD versjon) / 3:23 (DVD versjon)
«Back in the U.S.S.R.» – 1:54 (CD versjon) / 2:34 (DVD versjon)
«While My Guitar Gently Weeps» (Harrison) – 3:46
«A Day in the Life» – 5:08
«Hey Jude» – 3:58
«Sgt. Pepper's Lonely Hearts Club Band (Reprise)» – 1:22
«All You Need Is Love» – 3:38


== Sporelementer ==
Love inneholder elementer fra 130 innspillinger av The Beatles. En komplett liste har ikke blitt laget enda, men høydepunkter på noen av elementer som ble mikset og hvordan de ble mikset er her.

«Because» – Et intervju i Entertainment Weekly avslørte at fuglelydene i begynnelsen er fra World Wide Fund for Nature-versjonen av «Across the Universe». «I tillegg ble en ny innspilling av Wood Pigeon implementert for å gjøre det mer britisk,» ifølge George Martin.
«Get Back» – Som man hører inneholder sangen åpningsgrepet fra «A Hard Day's Night», trommesoloen og deler av gitarsoloen fra «The End», slagverk fra «Sgt. Pepper's Lonely Hearts Club Band (Reprise)», og orkesterdelen fra «A Day in the Life».
«I Want to Hold Your Hand» – Et intervju med George og Giles Martin slo fast at elementer fra både studioinnspillingen og konsertopptakene fra Hollywood Bowl ble mikset for å lage denne versjonen.
«Drive My Car / The Word / What You're Doing» – Dette er en medley med de tre sangene som er skrevet, den inneholder også gitarsoloen fra «Taxman» og hornseksjonen fra «Savoy Truffle».
«Gnik Nus» – Denne sangen har vokalen fra «Sun King» spilt baklengs.
«Something / Blue Jay Way» (overgang) – Sangen inneholder vokalelementer fra «Nowhere Man».
«Strawberry Fields Forever» – En anmeldelse av albumet forteller at denne sangen bygger på en akustisk demo.  Den inneholder orkesterdelen fra «Sgt. Pepper's Lonely Hearts Club Band», pianosoloen fra «In My Life», brass-seksjonen fra «Penny Lane», cello- og cembalo-arrangementet fra «Piggies» og slutten på «Hello, Goodbye».
«Within You Without You / Tomorrow Never Knows» – Denne sangen kombinerer vokalen fra «Within You Without You» med bass og trommer fra «Tomorrow Never Knows».
«Octopus's Garden» – Ifølge USA Today og PopMatters inneholder denne sangen strykerne fra «Good Night», lydeffekter fra «Yellow Submarine» og elementer fra «Lovely Rita» og «Helter Skelter».
«Lady Madonna» – Sangen inneholder gitarriffet fra «Hey Bulldog», Eric Claptons gitarsolo fra «While My Guitar Gently Weeps» og Billy Prestons orgelsolo fra «I Want You (She's So Heavy)».
«Here Comes the Sun / The Inner Light» (overgang) – Som nevnt av Giles Martin inneholder sangen korvokaler fra «Oh! Darling» og en basslinje fra «I Want You (She's So Heavy)».
«While My Guitar Gently Weeps» – En BBC-artikkel forteller at George Martin valgte å bruke en tidlig utgave av sangen og skrev et nytt orkesterarrangement for sangen. Dette ble også fastslått i femte kapittel av The Beatles 'LOVE' Podcast.


== Lister ==


== Se også ==
All Together Now, en dokumentar som følger produksjonen av showet og soundtracket.


== Referanser ==


== Eksterne lenker ==
(en) Love på Discogs 
(en) Love på MusicBrainz 
(en) Love på AllMusic 
Anmeldelser på Metacritic
DVD-Audio-anmeldelse Arkivert 26. desember 2008 hos Wayback Machine. på HFR